***Výbor***  ***Národnej rady Slovenskej republiky***

***pre kultúru a médiá***

**V ý p i s**

zo zápisnice z 37. schôdze Výboru Národnej rady Slovenskej republiky pre kultúru a médiá

**konanej 21. októbra 2008.**

**Výbor Národnej rady Slovenskej republiky pre**

**kultúru a médiá**

prerokoval 21. októbra 2008 na svojej 37. schôdzi spoločnú správu výborov Národnej rady Slovenskej o prerokovaní návrhu poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka **(tlač 721).**

Spoločnú správu predložil predseda výboru Pavol Abrhan.

Spravodajca Dušan Jarjabek predložil návrh uznesenia, ktorý výbor neschválil.

Z celkového počtu 11 poslancov Výboru Národnej rady Slovenskej republiky pre kultúru a médiá bolo prítomných 10 poslancov. Za návrh predloženého uznesenia hlasovali 5 poslanci,  hlasovania sa zdržali 2, proti návrhu hlasovali 3 poslanci. Výbor **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

Gyula **Bárdos**  Ing. Pavol A**brhan**

overovateľ predseda výboru

***Výbor Národnej rady Slovenskej republiky***

***pre kultúru a médiá***

37. schôdza výboru

*N á v r h*

**Uznesenie**

**Výboru Národnej rady Slovenskej republiky**

**z 21. októbra 2008**

k spoločnej správe výborov Národnej rady Slovenskej republiky o prerokovaní návrhu poslancov Národnej rady Slovenskej republiky Borisa ZALU a Oľgy NACHTMANNOVEJ na vydanie zákona o zásluhách Alexandra Dubčeka **(tlač 721a)** vo výboroch Národnej rady Slovenskej republiky v druhom čítaní

**Výbor Národnej rady Slovenskej republiky pre kultúru a médiá**

**A. prerokoval**

spoločnú správu výborov Národnej rady Slovenskej republiky o prerokovaní uvedeného návrhu zákona **(tlač 721)** vovýboroch NR SR v druhom čítaní podľa § 79 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**B. schvaľuje**

spoločnú správu výborov Národnej rady Slovenskej republiky o prerokovaní uvedeného návrhu zákona **(tlač 721)** vovýboroch NR SR v druhom čítaní podľa § 79 ods. 4 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**C. poveruje**

**Dušana Jarjabka,** poslanca Národnej rady Slovenskej republiky – člena výboru

1. vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní a predniesť spoločnú správu
2. predložiť Národnej rade Slovenskej republiky návrhy podľa § 80, § 83, § 84 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov

**D. ukladá predsedovi výboru**

predložiťNárodnej rade Slovenskej republiky spoločnú správu výborov o výsledku prerokovania návrhu zákona vo výboroch v druhom čítaní.

Gyula **Bárdos**  Ing. Pavol A**brhan**

overovateľ predseda výboru